Örlög Dana í höndum Guðmundar : Mjög sérstök staða Henry Birgir Gunnarsson í Malmö skrifar 14. janúar 2020 14:00 Danir stóla á það að lið Guðmundar Guðmundssonar muni bjarga þeim á EM . Guðmundur er lítið að spá í því hvað bjargi Dönum heldur meira um sitt lið . „ Við getum ekkert hugsað um það og verðum fyrst og fremst að hugsa um okkur sjálfa í þessari stöðu . Það fer þá með hagsmunum Dana . Við viljum þessi tvö stig inn í milliriðilinn og við munum leggja allt í sölurnar að ná þeim , “ sagði Guðmundur eftir blaðamannafund HSÍ í dag en hann viðurkennir að það sé sérstök staða að örlög Dana sé i höndum hans liðs . „ Það er mjög sérstök staða og engin óskastaða fyrir þá . Ég hef lent í því að þurfa að stóla á aðra . “ Fyrsta markmiði liðsins á mótinu er náð og Guðmundur fer ekkert í grafgötur með hvert næsta markmið sé . „ Okkar markmið eru háleit . Við viljum komast í umspil Ólympíuleikanna . Það er háleitt markmið því það bíða okkar góð lið í milliriðlinum . Það er markmið sem við höfum sett okkur núna . “ Klippa : Guðmundur ætlar í umspil fyrir ÓL Kaldhæðni örlaganna hefur hagað því þannig að framhaldslíf Dana á EM hangir á því að Guðmundi Guðmundssyni og strákunum okkar takist að leggja Ungverja .